

Sporočilo za javnost

**Ljubljana, 20. julij 2021**

**Obkrožite se s popolnim realizmom – s Sonyjevim novim vrhunskim**

**7.1.2-kanalnim zvočniškim modulom HT-A7000**

* **Virtualni prostorski zvok, ki vas s tehnologijama Vertical Surround Engine in S-Force PRO Front Surround zaobjame z vseh strani.**
* **Nadgradite zvočno izkušnjo z dodatnimi globokotonci in zadnjimi zvočniki.**
* **S funkcijo optimizacije zvočnega polja umerite in prilagodite zvok tako, da se prilega vašemu prostoru.**
* **Povežite zvočniški modul in televizor BRAVIA s sinhronizacijo Acoustic Center Sync ter doživite vseobsežno izkušnjo slike in zvoka.**

Sony danes predstavlja vrhunski zvočniški modul [**HT-A7000**](https://www.sony.si/electronics/zvocniski-moduli/ht-a7000), s katerim boste odkrili povsem novo raven popolnega doživetja realističnega zvoka.

**Izjemen prostorski zvok**

Zvočniški modul [**HT-A7000**](https://www.sony.si/electronics/zvocniski-moduli/ht-a7000)ima 7.1.2-kanalno zasnovo z dvema zvočnikoma, usmerjenima navzgor za zvok, ki prihaja od zgoraj, dvema usmerjenima visokotoncema, petimi sprednjimi zvočniki za širši prostorski zvok ter vgrajenim globokotoncem za globoke base. Skupaj s tehnologijama Vertical Surround Engine in S-Force PRO Front Surround ustvarja virtualen prostorski zvok, ki vas zaobjame z vseh strani. Na ta način lahko popolnoma uživate v vznemirljivem zvoku, ki ga prinašata formata Dolby Atmos® in DTS:X®.

Zahvaljujoč Sonyjevi tehnologiji Vertical Surround Engine lahko **HT-A7000** poskrbi za ustrezen položaj zvoka tudi v navpični smeri, kar omogoči, da tudi brez stropnih zvočnikov doživite zvok, ki prihaja od zgoraj. Medtem ko tehnologija S-Force Pro Front Surround ustvari virtualno prostorsko zvočno polje z zvokom, ki do vas prihaja z obeh strani.

**Dovršena tehnologija zvočnikov**

Zvočniški modul **HT-A7000** je opremljen z navzgor obrnjenima zvočnikoma. Z njima se zvok odbija od stropa, s čimer je dosežen učinek, kot če bi zvok prihajal iz zvočnikov, nameščenih na stropu. Skupaj s tehnologijo Vertical Surround Engine navzgor obrnjena zvočnika poskrbita za še bolj doživeto izkušnjo zvoka, ki prihaja od zgoraj.

Usmerjena visokotonca medtem odbijata zvok od sten in prostorskemu zvoku dajeta potrebno širino za vseobsežno izkušnjo, ki presega velikost vašega televizorja. Ko vse to povežemo še s tehnologijo S-Force PRO Front Surround, dobimo še širši prostorski zvok ter resnično popolno izkušnjo.

Navzgor obrnjena zvočnika, vgrajeni globokotonec in sprednji zvočniki se vsi ponašajo z zvočnimi enotami X-Balanced. Te so edinstvene pravokotne oblike, ki zagotavlja kar največjo površino membrane ter večji zvočni tlak za udarnejše base in jasnejše vokale.

**Potopite se v edinstveno kakovost glasbe, filmov in iger**

Z zvočniškim modulom **HT-A7000** glasba oživi kot še nikoli doslej.

Odkrijte nov način poslušanja z zvokom 360 Reality Audio[[1]](#footnote-1)[[2]](#footnote-2), ki prinaša resnično vseobsežen zvok za doživetje kot bi bili na koncertu v živo ali v snemalnem studiu. V zvoku 360 Reality audio lahko uživate s pretočno glasbo iz storitev Amazon Music HD, Deezer, nugs.net in TIDAL[[3]](#footnote-3). Ali pa zahvaljujoč visoki ločljivosti zvoka High-Resolution Audio uživajte v glasbi točno tako, kot so si zamislili sami ustvarjalci.

Zvočniški modul **HT-A7000** se ponaša tudi s funkcijo DSEE ExtremeTM, ki uporablja umetno inteligenco Edge-AI za povečanje ločljivosti stisnjenih digitalnih datotek v realnem času. Funkcija povrne polni razpon zvoka, ki se je izgubil s stiskanjem ter tako ustvari bogatejšo, popolnejšo izkušnjo poslušanja.

Ob predvajanju prek zvočniškega modula **HT-A7000** se v celoti ohrani originalna kakovost slike, kar zagotavlja popoln užitek v filmih. Igre in filmi bodo zdaj še bolj vznemirljivi in realistični, saj HT-A7000 podpira vse najnovejše formate, kot so 8K HDR, 4K 120 in Dolby Vision.

**Še več globine z dodatnim globokotoncem in zadnjimi zvočniki**

Za še globlje base lahko dodate brezžični globokotonski zvočnik. Z dodatnim zunanjim globokotoncem namreč vgrajeni globokotonec prevzame skrb za srednje base in vokale, medtem ko se dodatni brezžični globokotonski zvočnik osredotoči na zvoke najnižjih frekvenc.

Za bogate base izberite dodatni globokotonec **SA-SW5**. Ta se ponaša s 300 vati globokih basov, ki prihajajo iz 180 mm zvočnika s pasivnim elementom za oddajanje zvoka. Ali pa izberite model **SA-SW3** – kompakten bas-refleksni globokotonec z 200 vati moči in 160 mm zvočnikom.

Za še vznemirljivejšo kinematografsko izkušnjo z zvokom, ki prihaja neposredno izza vašega hrbta, pa dodajte še brezžične zadnje zvočnike **SA-RS3S** s skupno 100 vati širokega prostorskega zvoka in možnostjo pritrditve na steno.

**Prostorski zvok, ki se popolnoma prilega vašemu prostoru**

Zvočniški modul **HT-A7000** ima vgrajene mikrofone, ki namesto vas opravijo vse delo za zagotovitev popolnega prostorskega zvoka v vašem prostoru. Zdaj vam ni treba več skrbeti za natančno postavitev zvočnikov. Tehnologija optimizacije zvočnega polja inteligentno izmeri višino in širino sobe ter zazna položaj morebitnega dodatnega globokotonca in zadnjih zvočnikov, nato pa optimizira zvok tako, da se popolnoma prilega postavitvi vašega prostora.

V optimiziranem zvočnem polju lahko z zvočniškim modulom HT-A7000 uživate z dodatnimi zvočniki ali brez. Ob tem velja izpostaviti, da je uporaba funkcije nadvse preprosta – samo aktivirajte jo v začetnih nastavitvah ali na začetni strani menija.

**Najboljši zvok s televizorji Sony**

Če zvočniški modul **HT-A7000** s priloženim kablom povežete s televizorjem BRAVIA™[[4]](#footnote-4) s sinhronizacijo Acoustic Center Sync, tako zvočniški modul kot televizor prevzameta vlogo sredinskega zvočnika v sistemu domačega kina. Na ta način bo govor, ki ga boste slišali, prihajal z natančno tistega mesta, kjer se v prizoru nahaja oseba – kar ustvarja popolno usklajenost zvoka z dogajanjem na zaslonu za še boljše doživetje gledanja.

Integrirani uporabniški vmesnik medtem poskrbi, da se nastavitve zvočniškega modula samodejno pojavijo v meniju hitrih nastavitev televizorja BRAVIA, s čimer postane upravljanje zvočnih načinov, zvočnega polja in glasnosti[[5]](#footnote-5) nadvse preprosto.

**Oblikovanje 'Omnidirectional Block'**

Zvočniški modul **HT-A7000** in dodatni zvočniki sledijo oblikovalskemu konceptu 'Omnidirectional Block', ki ustvarja enoten videz izdelkov. Dovršeni zaobljeni robovi dodatno poudarjajo monolitno obliko, ki poskrbi za široko širjenje zvoka. Kombinacija vidnih tekstur materialov pa medtem zagotavlja, da se zvočniški modul in dodatni zvočniki podajo k videzu vsake dnevne sobe.

**Uživajte v glasbi z vso družino**

Enostavno dostopajte do priljubljenih glasbenih storitev, kot je Spotify ter pretočno predvajajte vse svoje priljubljene albume in sezname skladb s tehnologijami Chromecast, Spotify Connect™ in Apply AirPlay 2. Brezžično lahko pretočno predvajate skladbe iz svojega pametnega telefona s tehnologijo Bluetooth® ali uporabite vgrajeno povezavo Wi-Fi za predvajanje glasbe iz drugih naprav.

**Glasovno upravljanje**

Zvočniški modul je združljiv z napravami, ki podpirajo storitev Google Assistant[[6]](#footnote-6) ter imajo vgrajeno funkcijo Chromecast built-in. Prav tako je združljiv tudi z napravami, ki podpirajo storitev Amazon Alexa[[7]](#footnote-7) [[8]](#footnote-8). Z aplikacijo Google Home samo dodajte zvočniški modul **HT-A7000** v svojo skupino zvočnikov in že boste lahko predvajali glasbo, spreminjali glasnost ter upravljali mnoge funkcije kar s svojim glasom.

**Enostavno povezovanje**

Zvočniški modul **HT-A7000** je že takoj, ko ga vzamete iz škatle, skoraj pripravljen na uporabo. Samo priklopite ga na elektriko, povežite s televizorjem prek povezave HDMI eARC ter ga vklopite. Na voljo so sicer vse povezave, ki jih potrebujete za uživanje v neverjetni izkušnji prostorskega zvoka: USB, optični in analogni zvočnih vhod, vhod in izhod HDMI (eARC) ter izhod S-CENTER za združljive modele televizorjev BRAVIA.

**Cene in razpoložljivost**

* Zvočniški modul [**HT-A7000**](https://www.sony.si/electronics/zvocniski-moduli/ht-a7000) bo na voljo po predvideni maloprodajni ceni 1.300 evrov od septembra 2021 dalje.
* Dodatni globokotonec [**SA-SW5**](https://www.sony.si/electronics/dodatni-zvocniki/sa-sw5) bo na voljo po predvideni maloprodajni ceni 700 evrov od septembra 2021 dalje.
* Dodatni globokotonec [**SW-SW3**](https://www.sony.si/electronics/dodatni-zvocniki/sa-sw3) bo na voljo po predvideni maloprodajni ceni 500 evrov od septembra 2021 dalje.
* Brezžični zadnji zvočniki [**SA-RS3S**](https://www.sony.si/electronics/dodatni-zvocniki/sa-rs3s)bodo na voljo po predvideni maloprodajni ceni 500 evrov od septembra 2021 dalje.

Za več podatkov o izdelkih obiščite: https://www.sony.si/electronics/zvocniski-moduli/ht-a7000.

Za več novic podjetja Sony obiščite <http://presscentre.sony.eu/>

– Konec –

**O podjetju Sony:**

Podjetje Sony Corporation je v skupini Sony Group odgovorno za elektronske izdelke in rešitve. Sonyjeva vizija vključuje skrb za čustva ali Kando ter ustvarjanje občutka brezskrbnosti ali po japonsko Anshin. To želi Sony z raziskovanjem novih tehnologij in izzivov prinesti ljudem in družbi po vsem svetu, ter tako omogočiti uživanje v ustvarjenih izdelkih in storitvah s področij, kot so domača zabava in zvok, upodabljanje ter mobilne komunikacije. Za več informacij obiščite osrednje spletno mesto http://www.sony.net, za več informacij o Sony Slovenija pa www.sony.si.

1. Zahteva prenos aplikacija Sony | Music Center. Zahtevani so lahko naročnina na združljivo spletno glasbeno storitev, sprejem pogojev in določil tretjega ponudnika, ustvarjanje uporabniškega računa in plačilo storitve. Združljive storitve v nekaterih državah/regijah morda ne bodo na voljo. Za preverjanje združljivosti aplikacije in storitve obiščite spletno mesto www.sony.net/360RA/. [↑](#footnote-ref-1)
2. Uporabnik mora posodobiti vdelano programsko opremo na različico, novejšo od različice 1.1. [↑](#footnote-ref-2)
3. Storitve Amazon Music HD, Deezer in nugs.net bodo na voljo z najnovejšo posodobitvijo programske opreme. Razpoložljivost se razlikuje glede na državo. [↑](#footnote-ref-3)
4. Način sinhronizacije BRAVIA Acoustic Center deluje s televizorji serije Z9J, A90J, A80J in X95J. Razpoložljivost izdelkov se lahko razlikuje glede na državo. [↑](#footnote-ref-4)
5. Integrirani uporabniški vmesnik deluje z modeli naslednjih serij: Z9J, A90J, A80J, X95J, X90J, X85J in X80J. Razpoložljivost izdelkov se lahko razlikuje glede na državo. [↑](#footnote-ref-5)
6. Google, Google Home in vsi povezani logotipi so zaščitene blagovne znamke podjetja Google LLC. Storitev Google Assistant ni na voljo v vseh jezikih in vseh državah/regijah. [↑](#footnote-ref-6)
7. Amazon Alexa in vsi povezani logotipi so zaščitene blagovne znamke podjetja Amazon.com, Inc. ali njegovih podružnic. Storitev Amazon Alexa je na voljo v le nekaterih jezikih in državah/regijah. [↑](#footnote-ref-7)
8. Uporabnik mora posodobiti vdelano programsko opremo na različico, novejšo od različice 1.1. [↑](#footnote-ref-8)